Terrore nello spazio
Terrore nello spazio ((jez-sh|Teror u svemiru}}), poznat i pod naslovom Planet of the Vampires ( je italijansko-španski science fiction horor film snimljen 1965. godine u režiji Marija Bave, poznat kao jedno od najuticajnijih ostvarenja u historiji žanra.

Temelji se na priči Una notte di 21 ore italijanskog pisca Renata Pestriniera. Radnja je smještena u daleku budućnost, odnosno na udaljeni planetu Aura koju, nakon što su dobili poziv u pomoć, dolaze istražiti dva zemaljska svemirska broda, a čija posada na kraju postaje metama tajanstvenih vanzemaljaca nalik na vampire koji nastoje preuzeti kontrolu nad njihovim umovima.

Terrore nello spazio je Bava, u čijoj je ekipi bio i njegov sin Lamberto (koji će kasnije i sam postati poznat režiser) snimio s relativno niskim budžetom u rimskim studijima Cinecitta. Iako su specijalni efekti bili relativno primitivni, Bava je uspio stvoriti izuzetno klaustrofobičnu atmosferu. Film je doživio priličan uspjeh, te je potvrdio reputaciju Bave kao jednog od najboljih žanrovskih sineasta tadašnje Italije.

Mnogo godina kasnije su kritičari uticaj Terrore nello spazio prepoznali u daleko poznatijem filmu Alien (Osmi putnik) Ridleya Scotta, sa kojim dijeli brojne detalje zapleta, ali i atmosferu, kadriranje i ikonografiju.

Uloge

Barry Sullivan ... Kapetan Mark Markary
Norma Bengell ... Sanya
Ángel Aranda ... Wes
Evi Marandi ... Tiona
Franco Andrei ... Bert
Federico Boido ... Keir

Stelio Candelli ... Brad
Alberto Cevenini ... Toby Markary
Mario Morales ... Eldon
Ivan Rassimov ... Carter
Massimo Righi ... Kapetan Sallis
Fernando Villeña ... Dr. Karan

Izvori

Vanjske veze

Italijanski filmovi
Španski filmovi
SF-filmovi
Horor filmovi
Authority control 2